«Եթե համալսարանական ամբիոնների 30%-ը 65-ից բարձր է, և երիտասարդը, որը դառնում է 45 տարեկան, հասկանում է, որ որևէ շանս չունի լաբորիատորիայի վարիչ, ամբիոնի վարիչ դառնալու, նա ուղղակի իր մասնագիտական կարողությունները մեկ այլ տեղ կներդնի, և հաճախ ներդնում են հանրապետությունից դուրս։ Թվական տվյալներ ձեզ չասեմ, կյանքից հեռացածների տվյալներն ունենք, Հայաստանից հեռացած 35-ից 55 տարեկանների տվյալներն ունենք, մտահոգիչ է․ դրա համար կոչ կանեմ և՛ մեծամասնությանը, և՛ ընդդիմությանը պատասխանատվությամբ նայել այս թվերին»,- ասաց նախարարը։ Մկրտչյանը շեշտեց, որ աշխարհում շատ երկրներ կան, որոնք գիտություն չունեն, ուստի գիտություն ունեցող Հայաստանը չի կարող պատասխանել հաջորդ սերունդներին, թե ինչու կորցրեց 70-80 տարիների ընթացքում կուտակված գիտական հզոր պոտենցիալը։